Tiener sterf in tref-en-trapNooddienste op die toneel. (Foto: ER24) ’n Tienerseun is vanmiddag (Donderdag) dood in ’n tref-en-trap-voorval by Henleydam buite Pietermaritzburg in KwaZulu-Natal. Nog ŉ seun is beseer in die voorval. Russel Meiring, woordvoerder van ER24, het gesê paramedici is omstreeks 14:00 na die toneel op Edendale-weg ontbied waar twee tienerseuns op ŉ grondwal ŉ ent weg van die pad gelê het. Albei is vermoedelik vroeër deur ŉ motor getref. Paramedici het die tieners te hulp gesnel en een van die seuns, vermoedelik 17 jaar oud, is op die toneel dood verklaar. Die ander een, ook vermoedelik 17 jaar oud, het matige beserings in die voorval opgedoen en is op die toneel behandel voordat hy na ŉ nabygeleë hospitaal gehaas is. Die motor wat die twee seuns getref het, het skoonveld verdwyn. Die owerhede was wel vanmiddag op die toneel.